Eesti Hotellide ja Restoranide Liit viis sellel talvel läbi rekordarv kutseeksameid ja valmistub ette suviseks hooajaks. Järjest rohkem töötajaid väärtustab kutsetunnistuse olemasolu, mis annab eelise tööturul nii Eestis kui mujal Euroopas. Tööandja seisukohalt on kutsetunnistuse olemasolu aga kvaliteedimärk, kuna kutseüsteem on üles  ehitatud kompetentsipõhiselt ning kutseeksamit viivad läbi õppeasutusest sõltumatud tööandjate esindajad koos koolitajatega. EHRL koostöös Kutsekojaga korraldab kutseeksameid hotellimajanduse ja toitlustamise alal - hotelliteenindaja, kokk, kelner ja baarman.